CELEX: 62007CJ0554
Language: sk
Date: 2009-07-16 00:00:00
Title: Rozsudok Súdneho dvora (tretia komora) zo 16. júla 2009.#Komisia Európskych spoločenstiev proti Írsku.#Nesplnenie povinnosti členským štátom - Daň z pridanej hodnoty - Smernica 2006/112/ES - Články 2, 9 a 13 - Hospodárska činnosť vykonávaná štátom, miestnymi orgánmi a inými subjektmi, ktoré sa spravujú verejným právom - Oslobodenie.#Vec C-554/07.

Rozsudok Súdneho dvora (tretia komora) zo 16. júla 2009 – Komisia/Írsko
      (vec C‑554/07)
      „Nesplnenie povinnosti členským štátom – Daň z pridanej hodnoty – Smernica 2006/112/ES – Články 2, 9 a 13 – Hospodárska činnosť vykonávaná štátom, miestnymi orgánmi a inými subjektmi, ktoré sa spravujú verejným právom – Oslobodenie“
      Daňové ustanovenia – Harmonizácia právnych predpisov – Dane z obratu – Spoločný systém dane z pridanej hodnoty – Zdaniteľné osoby – Organizácie, ktoré sa spravujú verejným právom (smernica Rady 2006/112, články 2, 9 a 13) (pozri body 47 – 50, 62 – 68, 74 – 76, bod 1 výroku)
      Predmet
      
         
               Nesplnenie povinnosti členským štátom – Nesprávne prebratie článku 13 smernice Rady 2006/112/ES z 28. novembra 2006 o spoločnom
                  systéme dane z pridanej hodnoty (Ú. v. EÚ L 347, s. 1) – Oslobodenie každej hospodárskej činnosti vykonávanej štátom, miestnymi
                  orgánmi a inými subjektmi, ktoré sa spravujú verejným právom
               
            Výrok
      
         
                  1.
               
               
                  
               
               
                  	Írsko si tým,
               
            že vo vnútroštátnej právnej úprave neupravilo v žiadnom všeobecnom predpise zdaňovanie daňou z pridanej hodnoty hospodárskych
         činností vykonávaných subjektmi, ktoré sa spravujú verejným právom v prípadoch, keď nekonajú v postavení orgánov verejnej
         moci,
      
      že vo vnútroštátnej právnej úprave neupravilo v žiadnom všeobecnom predpise zdaňovanie daňou z pridanej hodnoty subjektov,
         ktoré sa spravujú verejným právom v prípadoch, keď vykonávajú činnosť v postavení orgánov verejnej moci, ak by ich nezdanenie
         mohlo podstatne narušiť hospodársku súťaž, a ani neprijalo nijaké kritérium umožňujúce v tejto súvislosti obmedziť voľnú úvahu
         ministerstva financií, a
      
      že vo vnútroštátnej právnej úprave neupravilo v žiadnom všeobecnom predpise zdaňovanie daňou z pridanej hodnoty subjektov,
         ktoré sa spravujú verejným právom, vykonávajúcich činnosti vymenované v prílohe I smernice Rady 2006/112/ES z 28. novembra
         2006 o spoločnom systéme dane z pridanej hodnoty v rozsahu, v akom sa tieto činnosti nevykonávajú v zanedbateľnom rozsahu
      
      nesplnilo povinnosti, ktoré mu vyplývajú z článkov 2, 9 a 13 tejto smernice.
      
         
                  2.
               
               
                  
               
               
                  	Írsko je povinné nahradiť trovy konania.